internet vaartha 194 Views
ముంబై : విద్యుత్‌ ఉపకరణాల రంగంలో అగ్రగామిగా ఉన్న క్రాంప్టన్‌గ్రీవ్స్‌ కన్సూమర్‌ ఎలక్ట్రికల్స్‌ బిఎస్‌ఇ, ఎన్‌ఎస్‌ఇ ఎక్ఛేంజిల్లో జాబితా అయినట్లు ప్రకటించింది. కంపెనీ ఎండి శంతను ఖోస్లా ఎక్ఛేంజిలో వాణిజ్య గంటను మోగించి తమ కంపెనీ బిఎస్‌ఇలోను, ఎన్‌ఎస్‌ఇలోను జాబితా అయినట్లు ప్రకటించారు. ఎన్‌ఎస్‌ఇలో జరిగిన ప్రత్యేక కార్యక్రమంలో ఖోస్లా గంటమోగించి ప్రారంభించారు.గత ఏడాది క్రాంప్టన్‌గ్రీవ్స్‌ కన్సూమర్‌ ఎలక్ట్రికల్స్‌ను సొంత కంపెనీగా మారుస్తామని, కంపెనీని బిఎస్‌ఇ ఎన్‌ఎస్‌ఇల్లో జాబితాచేస్తామని కూడా ప్రకటించారు. వినియోగరంగ ఉత్పత్తుల్లో భారత్‌మార్కెట్‌లో ఫ్యాన్ల విక్రయాల్లో నంబర్‌వన్‌గా నడుస్తోంది. అలాగే నివాసగృహాలకు నీటిపంపుల కూడా అందిస్తోంది. ఫాన్లు, బల్బులు, ఇతర విద్యుత్‌ ఉత్పత్తులు గృహోపకరణాల్లో వాటర్‌ హీటర్లు, మిక్సర్‌ గ్రైండర్లు, టోస్టర్లు, ఐరన్‌బాక్సులు, ఎలక్ట్రిక్‌ లాంతర్లు వంటివి క్రాంప్టన్‌ గ్రీవ్స్‌ ముఖ్య ఉత్పత్తులుగా ఉన్నాయి. స్టాక్‌ఎక్ఛేంజిల్లో జాబితాకావడంతో ఇకపై కంపనీ వృద్ధికి మరింత ఆస్కారం ఉంటుందని నిపుణుల అంచనా.